Елордада жекеменшік балабақшалар тағы 9 мың орынға мемтапсырыс алады
DATE: 07:30, 17 Желтоқсан 2022 | GMT +5
TITLE: Елордада жекеменшік балабақшалар тағы 9 мың орынға мемтапсырыс алады
URL: https://kaz.inform.kz/news/elordada-zhekemenshik-balabakshalar-tagy-9-myn-orynga-memtapsyrys-alady_a4013943/
META: DATE: 07:30, 17 Желтоқсан 2022 | GMT +5
TOTAL WORDS: 143
AUTHOR(S):
TEXT: «Қаланы аралау барысында, сол сияқты тұрғындармен кездесуде де әлеуметтік нысандар салу мәселесі көтеріледі. Көлем бойынша қазіргі деңгейді сақтап қана қоймай әлеуметтік нысандардың санын да арттырамыз. Мәселен алдағы оқу жылына 13 мектеп салуды жоспарлап отырмыз. Бұдан бөлек, Мемлекет басшысының тапсырмасы бойынша «Жайлы мектеп» ұлттық жобасы аясында 100 мың оқушы орнына арналған 25 ірі мектепті жобалау жұмысы басталды. Жаңа форматтағы білім ордаларының құрылысын 2023 жылы бастаймыз» деп жазды әкім Instagram парақшасында. Оның айтуынша, келер жылы жекеменшік балабақшаларға арнап 9 мың орынға арналған қосымша мемлекеттік тапсырыс беруді, сол арқылы балаларды мектепке дейінгі тәрбиемен қамтуды арттыру жоспарланған. Бүгін қарқынды дамып келе жатқан ауданда №98 «Мирас» мемлекеттік балабақшасы ашылды. Балабақшаның сыйымдылығы - 300 орын. Мұнда ойын және музыка бөлмелерінен бөлек педиатр, логопед, психолог кабинеттері, сондай-ақ емдеу кабинеті қарастырылған медициналық кабинет бар. Бұл мекемеде инклюзивті білім беруге де жағдай жасалған. Балабақша 2023 жылдың қаңтарынан бастап толық жұмыс істейтін болады
